Folketing
2006-03-15

Det vil Dansk Folkeparti ikke anerkende. Med til den her historie hører jo, at hvis vi skal forholde os til miljøet og de tiltag, der måtte ske qua det her lovforslag, som vi nu får stemt igennem, er det således, at lovforslaget tager omkring 26 ha af Vestskoven væk. Med de andre alternativer er det således, at Jyllingevejmodellen ville skære 15,3 ha væk, altså en difference på 11 ha, og foreløbige beregninger over William Pedersens model viser, at den vil tage 17 ha af skoven, dvs. 9 ha mindre end det lovforslag, der ligger her. Det skal så bemærkes, at det er de 40 mio. kr., som Dansk Folkeparti yderligere har allokeret, der går til de miljømæssige forbedringer og sikkerhedsmæssige forhold. Det er der, man skal se proportionerne, og det mener Dansk Folkeparti er rigtig godt. (Kort bemærkning).